CELEX: 62021CN0657
Language: fi
Date: 2021-10-29 00:00:00
Title: Asia C-657/21: Kanne 29.10.2021 – Euroopan parlamentti v. Euroopan komissio

10.1.2022   
            
            
               FI
            
            
               Euroopan unionin virallinen lehti
            
            
               C 11/18
            
         
      Kanne 29.10.2021 – Euroopan parlamentti v. Euroopan komissio
      (Asia C-657/21)
      (2022/C 11/25)
      Oikeudenkäyntikieli: englanti
      
         Asianosaiset
      
      
         Kantaja: Euroopan parlamentti (asiamiehet: R. Crowe, U. Rösslein ja C. Burgos)
      
         Vastaaja: Euroopan komissio
      
         Vaatimukset
      
      
                  —
               
               
                  on todettava, että Euroopan komissio on rikkonut perussopimuksia, koska se ei ole varmistanut yleisestä ehdollisuusjärjestelmästä unionin talousarvion suojaamiseksi 16.12.2020 annetun Euroopan parlamentin ja neuvoston asetuksen (EU, Euratom) 2020/2092 (1) täysimääräistä ja välitöntä soveltamista sen voimaantulopäivästä 1.1.2021 alkaen
               
            
                  —
               
               
                  toissijaisesti on kumottava Euroopan komission lainvastainen päätös olla varmistamatta asetuksen 2020/2092 täysimääräistä ja välitöntä soveltamista sen voimaantulopäivästä 1.1.2021 alkaen
               
            
                  —
               
               
                  Euroopan komissio on velvoitettava korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Ensimmäinen kanneperuste, joka perustuu siihen, että komissio on laiminlyönyt SEU 17 artiklan 1 kohdan mukaisen velvollisuutensa varmistaa, että perussopimuksia ja toimielinten niiden nojalla hyväksymiä toimenpiteitä sovelletaan.
      Komissio laiminlyö asetuksen 2020/2092 täysimääräisen soveltamisen, koska se lainvastaisesti jättää soveltamatta asetuksen 6 artiklan keskeisiä säännöksiä, kunnes se on viimeistellyt asetuksen soveltamista koskevat suuntaviivat, minkä se aikoo tehdä vasta sitten, kun unionin tuomioistuin on antanut ratkaisunsa sellaisten kumoamiskanteiden osalta, jotka kaksi jäsenvaltiota on nostanut kyseisestä asetuksesta. Tämä laiminlyönti jättää asetusta täysimääräisesti soveltamatta, kunnes unionin tuomioistuin on ratkaissut kumoamiskanteet, merkitsee sellaisten velvollisuuksien laiminlyöntiä, jotka komissiolla on SEU 17 artiklan 1 kohdan nojalla. Komissio velvoitetaan SEU 17 artiklan 1 kohdassa, että perussopimuksia ja toimielinten niiden nojalla hyväksymiä toimenpiteitä sovelletaan.
      Toinen kanneperuste, joka perustuu siihen, että komissio on jättänyt noudattamatta SEU 17 artiklan 3 kohdan kolmatta alakohtaa, jonka mukaan komissio hoitaa tehtäväänsä täysin riippumattomana.
      Se, ettei komissio Eurooppa-neuvostolta saamansa ohjeistuksen perusteella ole varmistanut asetuksen täysimääräistä ja välitöntä soveltamista sen voimaantulosta alkaen asettamatta itse tätä soveltamista koskevia rajoituksia, merkitsee sitä, että se on jättänyt täyttämättä SEU 17 artiklan 3 kohdan kolmannen alakohdan mukaisen velvollisuutensa toimia riippumattomasti.
      Kolmas kanneperuste, joka perustuu SEU 13 artiklan 2 kohdan rikkomiseen ja toimielinten välisen tasapainon ja vilpittömän yhteistyön periaatteiden loukkaamiseen.
      Se, ettei komissio Eurooppa-neuvostolta saamansa ohjeistuksen perusteella ole varmistanut asetuksen täysimääräistä ja välitöntä soveltamista sen voimaantulosta alkaen asettamatta itse tätä soveltamista koskevia rajoituksia, merkitsee SEU 13 artiklan 2 kohdan – jonka mukaan kukin toimielin toimii sille perussopimuksissa annetun toimivallan rajoissa – rikkomista ja toimielinten välisen tasapainon ja vilpittömän yhteistyön periaatteiden loukkaamista.
      
         (1)  EUVL 2020, L 433I, s. 1.